CELEX: 31982R3187
Language: el
Date: 1982-11-25 00:00:00
Title: Κανονισμός (EOK) αριθ. 3187/82 τής Επιτροπής τής 25ης Νοεμβρίου 1982 περί τής έκτης τροποποιήσεως τού κανονισμού (EOK) αριθ. 3035/79 περί καθορισμού τών όρων υπαγωγής τών καπνών «flue-cured» τού τύπου Virginia, «light air-cured» τού τύπου Burley, συμπεριλαμβανομένων τών υβριδίων Burley, «light air-cured» τού τύπου Maryland καί τών καπνών «fire-cured» στή διάκριση 24. 01 Α τού Κοινού Δασμολογίου

Avis juridique important

|

31982R3187

Κανονισμός (EOK) αριθ. 3187/82 τής Επιτροπής τής 25ης Νοεμβρίου 1982 περί τής έκτης τροποποιήσεως τού κανονισμού (EOK) αριθ. 3035/79 περί καθορισμού τών όρων υπαγωγής τών καπνών «flue-cured» τού τύπου Virginia, «light air-cured» τού τύπου Burley, συμπεριλαμβανομένων τών υβριδίων Burley, «light air-cured» τού τύπου Maryland καί τών καπνών «fire-cured» στή διάκριση 24. 01 Α τού Κοινού Δασμολογίου  

Επίσημη Εφημερίδα αριθ. L 338 της 30/11/1982 σ. 0007 - 0007 Ισπανική ειδική έκδοση: Κεφάλαιο 02 τόμος 9 σ. 0125  Πορτογαλική ειδική έκδοση : Κεφάλαιο 02 τόμος 9 σ. 0125 

***** ΚΑΝΟΝΙΣΜΟΣ (ΕΟΚ) αριθ. 3187/82 ΤΗΣ ΕΠΙΤΡΟΠΗΣ  της 25ης Νοεμβρίου 1982  περί της έκτης τροποποιήσεως του κανονισμού (ΕΟΚ) αριθ. 3035/79 περί καθορισμού των όρων υπαγωγής των καπνών «flue-cured» του τύπου Virginia, «light air-cured» του τύπου Burley, συμπεριλαμβανομένων των υβριδίων Burley, «light air-cured» του τύπου Maryland και των καπνών «fire-cured» στη διάκριση 24.01 Α του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από τη πράξη προσχωρήσεως της Ελλάδας, και ιδίως τα άρθρα 3 και 4,  Εκτιμώντας:  ότι το σημερινό κείμενο του κανονισμού (ΕΟΚ) αριθ. 3035/79 είναι επιδεκτικό αποκλίνουσας ερμηνείας όσον αφορά τη δυνατότητα εκδόσεως πιστοποιητικού γνησιότητας για τα καπνά που αναφέρονται στο άρθρο 1 παράγραφος 2, όταν περισσότερα από αυτά παρουσιάζονται στην ίδια άμεση συσκευασία·  ότι πρέπει να μην προβλέπεται η δυνατότητα αυτή λόγω των δυσχερειών που θα προκύψουν, ενδεχομένως, όσον αφορά, ιδίως, την εφαρμογή του Κοινού Δσμολογίου·  ότι πρέπει να παραταθεί, έως τις 31 Δεκεμβρίου 1983, η ισχύς των προβλεπομένων διατάξεων η οποία λήγει στις 31 Δεκεμβρίου 1982, όσον αφορά τα καπνά που προέρχονται από χώρες ή περιοχές που υπάγονται στο Σύστημα των Γενικευμένων Προτιμήσεων (SPG),  ότι, συνεπώς, πρέπει να τροποποιηθεί, κατ' αυτήν την έννοια, ο κανονισμός (ΕΟΚ) αριθ. 3035/79 (2), όπως τροποποιήθηκε τελευταία από τον κανονισμό (ΕΟΚ) αριθ. 3355/81 (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3035/79 τροποποιείται ως εξής:  1. Στο άρθρο 1 παράγραφος 1, προστίθεται το ακόλουθο εδάφιο:  «Το εν λόγω πιστοποιητικό δεν δύναται να εκδίδεται ή να γίνεται αποδεκτό για τα προαναφερθέντα καπνά, όταν τα περισσότερα από αυτά παρουσιάζονται στην ίδια άμεση συσκευασία. »  2. Στο άρθρο 8 παράγραφος 2, η ημερομηνία «31 Δεκεμβρίου 1982 » αντικαθίσταται από την ημερομηνία «31 Δεκεμβρίου 1983.»  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Νοεμβρίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 341 της 31. 12. 1979, σ. 26.  (3) ΕΕ αριθ. L 339 της 26. 11. 1981, σ. 13.